**UPUTA**

**VETERINARSKE LJEKARNE**

Promet veterinarskim lijekovima i veterinarskim medicinskim proizvodima propisan je odredbama:

* Zakona o veterinarsko-medicinskim proizvodima (Narodne novine, broj 84/08, 56/13, 94/13, 15/15 i 32/19) (dalje: Zakon), Glava VI. Promet VMP
* Pravilnika o veterinarsko-medicinskim proizvodima (Narodne novine, broj 30/09, 73/09, 14/10, 146/10, 32/11 i 67/13), Glava VI. Posjedovanje, distribuiranje i izdavanje VMP
* Pravilnika o uvjetima kojima moraju udovoljavati pravne osobe u obavljanju djelatnosti prometa na veliko i malo veterinarskim lijekovima, ljekovitim dodacima i veterinarsko-medicinskim proizvodima (Narodne novine, broj 73/99).

Zakon o veterinarsko-medicinskim proizvodima propisuje da prije početka obavljanja djelatnosti prometa veterinarskim lijekovima na malo, pravna ili fizička osoba mora nadležnom tijelu podnijeti zahtjev za izdavanje odobrenja uz koji prilaže dokumentaciju kojom dokazuje udovoljavanje propisanim uvjetima.

Uredno popunjene obrasce i dokumentaciju potrebno je dostaviti na adresu:

**Ministarstvo poljoprivrede, Uprava za veterinarstvo i sigurnost hrane**

**Planinska 2A, 10 000 Zagreb**

Ili dostaviti putem e-mail adrese: **ivana.bazina@mps.hr**.

**DOKUMENTI KOJE TREBA DOSTAVITI:**

1. **ODOBRAVANJE VETERINARSKE LJEKARNE**
2. Obrazac zahtjeva za odobrenje prometa na malo veterinarskim lijekom i veterinarskim medicinskim proizvodom u veterinarskoj ljekarni.
3. Suglasnost nadležnog veterinarskog ureda na lokaciju veterinarske ljekarne.
4. Dokumente o odgovornoj osobi:
   * imenovanje odgovorne osobe u ljekarni, OIB odgovorne osobe,
   * presliku licencije – valjanog odobrenja za rad veterinara,
   * dokaz o zaposlenosti odgovorne osobe u veterinarskoj ljekarni: elektronički zapis Hrvatskog zavoda za mirovinsko osiguranje.
5. **BRISANJE VETERINARSKE LJEKARNE PO ZAHTJEVU STRANKE**

Obrazac zahtjeva za brisanje veterinarske ljekarne iz upisnika veterinarskih ljekarni ili za izmjenu podataka o veterinarskoj ljekarni.

1. **PROMJENA ODGOVORNE OSOBE U VETERINARSKOJ LJEKARNI**
2. Obrazac zahtjeva za brisanje veterinarske ljekarne iz upisnika veterinarskih ljekarni ili za izmjenu podataka o veterinarskoj ljekarni.
3. Dokumente o odgovornoj osobi:
   * imenovanje odgovorne osobe u ljekarni, OIB odgovorne osobe,
   * presliku licencije – valjanog odobrenja za rad veterinara,
   * dokaz o zaposlenosti odgovorne osobe u veterinarskoj ljekarni: elektronički zapis Hrvatskog zavoda za mirovinsko osiguranje.